CELEX: 62010TN0262
Language: hu
Date: 2010-06-07 00:00:00
Title: T-262/10. sz. ügy: 2010. június 7-én benyújtott kereset — Microban International és Microban (Europe) kontra Bizottság

14.8.2010   
            
            
               HU
            
            
               Az Európai Unió Hivatalos Lapja
            
            
               C 221/51
            
         2010. június 7-én benyújtott kereset — Microban International és Microban (Europe) kontra Bizottság
   (T-262/10. sz. ügy)
   ()
   2010/C 221/82
   Az eljárás nyelve: angol
   
      Felek
   
   
      Felperesek: Microban International Ltd. (Huntersville, Amerikai Egyesült Államok) és Microban (Europe) Ltd. (Heath Hayes, Egyesült Királyság) (képviselő: M. S. Rydelski ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a 2,4,4’-triklór-2’-hidroxidifenil-éternek az élelmiszerekkel rendeltetésszerűen érintkezésbe kerülő műanyagok és műanyag tárgyak előállításához felhasználható adalékanyagoknak — a 2002/72/EK irányelvben foglalt — uniós listájára történő fel nem vételéről szóló, 2010. március 19-i 2010/169 bizottsági határozatot (HL 2010. L 75., 25. o.), és
            
         
               —
            
            
               a Törvényszék kötelezze a Bizottságot a költségek viselésére.
            
         
      Jogalapok és fontosabb érvek
   
   Keresetükben a felperesek a 2,4,4’-triklór-2’-hidroxidifenil-éternek az élelmiszerekkel rendeltetésszerűen érintkezésbe kerülő műanyagok és műanyag tárgyak előállításához felhasználható adalékanyagoknak — a 2002/72/EK irányelvben (1) foglalt — uniós listájára történő fel nem vételéről szóló, 2010. március 19-i 2010/169 bizottsági határozat (az értesítés a C(2010) 1613. számú dokumentummal történt) (HL 2010. L 75., 25. o.) megsemmisítését kérik az EUMSZ 263. cikk alapján.
   Kereseti kérelmeik alátámasztására a felperesek a következő jogalapokat terjesztik elő:
   
                
            
            
               Először is, a megtámadott határozat nem felel meg a keretrendeletben (2) szereplő engedélyezési eljárásnak, mivel nem volt megfelelő jogalap az elfogadására.
            
         
                
            
            
               Másodsorban az alperes által elfogadott, az érintett terméknek az adalékanyagok uniós listájára kockázatkezelési döntés nélkül történő fel nem vételére vonatkozó határozat, amely kizárólag az eredeti engedélyezésére irányuló kérelem visszavonásán alapult, sérti az érintett termék engedélyezési eljárását.
            
         
                
            
            
               Harmadsorban az alperes megsértette a felperesek jogos elvárásait, mivel nem biztosított lehetőséget az érintett termék eredeti kérelmezőjének felváltására.
            
         
                
            
            
               Végül a megtámadott határozathoz vezető eljárás nem volt összhangban az uniós jog olyan általános elveivel, mint a gondos ügyintézés, az átláthatóság és a jogbiztonság elve.
            
         
      (1)  Az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló, 2002. augusztus 6-i 2002/72/EK bizottsági irányelv (HL 2002. L 220., 18. o.; magyar nyelvű különkiadás 13. fejezet, 29. kötet, 535. o.)
   
      (2)  Az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről szóló, 2004. október 27-i 1935/04/EK európai parlamenti és tanácsi rendelet (HL 2004. L 338., 4. o.)